༢༠༡༩ལོའི་བོད་རང་སྐྱོང་ལྗོངས་མཐོ་འབྲིང་སློབ་རིམ་གྱི་སློབ་གྲྭར་སློབ་མ་བསྡུ་བའི་

གཅིག་གྱུར་རྒྱུགས་ལེན་རྒྱུགས་དཔེ།

བོད་སྐད་ཡིག

ཆ་ཤས་དང་པོ། རྨང་གཞིའི་ཤེས་བྱ། ༼བསྡོམས་སྐར་༣༣༽

གཅིག འདེམ་འཇུག་དྲི་གཞི། ༼སྐར་༡༥྾༡=༡༥༽

༼གཤམ་དུ་འཁོད་པའི་དྲིས་ལན་གསུམ་ལས་ཡང་དག་པའི་ལན་གཅིག་ཡོད་པ་དེ་འདེམས་དགོས༽

༡༽གཤམ་གལས་མིང་དང་ཚིག་ལས་དག་ནོར་ཡོད་པའི་ཚན་ན་ནི་( )ཡིན།

 **ཀ** སྐྱི་གཡའ་བ། སྙུང་གཞི། བརྙས་བཅོས། མཚེ་མ།

**ཁ** མགྲིན་བཟང་། ལྷ་རྫས། གོར་མ། ལྟོ་འགྲོ།

**ག** གཅལ་དུ་བཀྲམ། གཞལ་མེད་ཁང་། བརྐམ་ཆགས་ཅན། ཚ་བྲ་དྲངས།

**ང** བཀའ་སྐྱོན། རྣམ་དཔྱོད། བགས་ཟོན། གཏའ་མ།

༢༽གཤམ་གསལ་མངོན་བརྗོད་ལས་དོན་གོ་སྟངས་འགྲིག་པའི་ཚན་པ་ནི་( )ཡིན།

**ཀ** གནམ་ལྕགས༼ཐོག༽ དྲན་དབང་༼མཁས་པ༽ རྒྱུ་སྐར་རྒྱལ་པོ༼སྐར་མ།༽

**ཁ** རི་དྭགས་རྒྱལ་པོ༼སེང་གེ༽ རྣ་རྒྱན་ཅན༼རྨ་བྱ༽ འབྱུང་པོའི་བྱ༼འུག་པ༽

**ག** འཚོ་བྱེད༼སྨན་པ༽ མགྱོགས་འགྲོ༼རྟ༽ ལྷ་ལམ༼ཉི་མ༽

**ང** སྤྲིན་གྱི་མེ་ཏོག༼རླུང༽ ཀུན་གསལ་བུ་མོ༼ནམ་མཁའ༽ ནོར་འཛིན༼རི་བོ༽

༣༽དུ་བ་མཐོང་བ་དང་མེ་ཡོད་པ་ཤེས། ཞེས་པ་( )ལ་འཇུག་པའི་དཔེར་བརྗོད་ཡིན།

 **ཀ** དང་སྒྲ་སྡུད་པ། **ཁ** དང་སྒྲ་འབྱེད་པ། **ག** དང་སྒྲ་གདམས་ངག **ང**  དང་སྒྲ་རྒྱུ་མཚན།

༤༽སློབ་ཚན་ཉན་སྐབས་སྤྱི་བརྟོལ་དང་ཤབ་ཤུབ་ཡེ་ནས་མི་བྱ་ཞེས་པ་ནི( )གུས་པ་ཡིན།

  **ཀ** ལུས་ཀྱིས། **ཁ** ཡིད་ཀྱིས། **ག** ངག་གིས། **ང** སྒོ་གསུམ་གྱིས།

༥༽གསར་གཏོད་ཀྱི་ནུས་པ་འདོན་སྤེལ་བྱེད་པའི་འགག་རྩ་ངོ་མ་ནི( )ཡིན།

  **ཀ** ཤེས་བྱ་ཇི་ལྟར་འཚོལ་ཞིབ་བྱ་རྒྱུ། **ཁ** ཤེས་བྱ་ཇི་ལྟར་བེད་སྤྱོད་བྱ་རྒྱུ།

**ག** ཤེས་བྱ་བརྩོན་ལེན་བྱ་རྒྱུ། **ང** ཤེས་བྱ་གསོག་འཇོག་བྱ་རྒྱུ།

༦༽ས་སྨྱུག་གི་རང་གཤིས་ཞེས་པའི་རྩོམ་ཡིག་དེའི་མཚོན་བྱའི་དོན་གཙོ་བོ་ནི( )ཡིན།

 **ཀ** ས་སྨྱུག་སྣ་ཚོགས། **ཁ** བོད་རིགས་དཔའ་བོ། **ག** གཞན་དོན་གཉེར་བའི་དགེ་རྒན།  **ང** སེམས་བཟང་ཅན་གྱི་མི།

༧༽གཤམ་གསལ་ལས་ཞེ་ཚིག་ཡང་དག་པའི་སྟར་པ་ནི( )ཡིན།

 **ཀ** མགུལ༼སྐེ༽ ཤངས་༼རྣ༽ ཆབ༼ཆུ༽ **ཁ** གསོལ་ཞིབ༼རྩམ་པ༽ གསོལ་ཀྲུམ༼ཤ༽ སྐུ་ཡོན༼སྐུ་དྲག༽

 **ག** ཞབས་རྐྱེན༼གོས་ཐུང༽ སྐུ་འཇུག༼འོག་འཇུག༽ ན་བཟའ༼གྱོན་ཆས༽

**ང** ལྗགས་བྲོ་གཟིགས༼བྲོ་བ་ལྟས༽ སྤྱན་ཆབ་བསིལ༼མིག་ཆུ་བཏང༽ སྐུ་ཐང་མཉེལ་པོ༼སུན་པོ་བཟོས༽

༨༽སོ་ནང་གི་སྲིན་འབུ་དང་མིག་ནང་གི་ཚེར་མ། ཞེས་པའི་དོན་ནི( )ཡིན།

 **ཀ** ཕན་ཚུན་ཁ་འཆམ་པ། **ཁ** མཉམ་འགྲོ་མཉམ་སྡོད། **ག** འདེད་རེས་བྲོས་རེས། **ང** མཉམ་དུ་འགྲོགས་ཐབས་མེད་པ།

༩༽དཔྱིད་ཀ་ནི དང་འདྲ་བར། མ་རྙིང་ལང་ཚོ་གསར་པ་ཀུན་ནས་འཚར་དུ་ཡོང་བཞིན་མཆིས། ཞེས་པའི་དོན་དང་མཐུན་པའི་དཔེ་ནི( )ཡིན།

 **ཀ** ལོ་བགྲེས་རྒད་པོ། **ཁ** ན་ཆུང་བུ་མོ། **ག** དར་བབས་ཀྱི་གཞོན་ནུ།  **ང** གསར་སྐྱེས་བྱིས་པ།

༡༠༽གཤམ་གསལ་ལས་ལྡོག་ཟླའི་མིང་སྟོན་པ་ནི་( )ཡིན།

 **ཀ** བྱིའུ། ཁྱིའུ། **ཁ** བཟང་ངན། མཁས་བླུན། **ག** གསལ་གསལ། ནག་ནག  **ང** སློབ་མ། དགེ་རྒན།

༡༡༽སྐྱེ་བོ་དེ་ཕྱི་རྒྱུ་ནོར་གྱིས་( )ཀྱང་། །ནང་ཡོན་ཏན་གྱིས་དབུལ། །

 **ཀ** འཕྱུག **ཁ** ཕྱུགས། **ག** ཕྱུག  **ང** ཆུག

༡༢༽རྒན་ཧན་མེར་ལགས་ཀྱིས་གཟབ་སྤྲོས་སྐུ་སྟོད་ལྗང་མདོག་དེ་མཆོད་འདུག་ཅེས་པར་མི་སྣའི་( )ཞིབ་འབྲི་བྱས་ཡོད།

 **ཀ** ཕྱིའི་རྣམ་པ། **ཁ** སེམས་ཁམས། **ག** བྱ་བྱེད།  **ང** གཏམ་གླེང་།

༡༣༽དགག་སྒྲུབ་རྩོམ་ཡིག་ནང་རྩོམ་པ་པོའི་ལྟ་བ་དང་འདོད་ཚུལ་ལ( )ཟེར།

 **ཀ** བསྒྲུབ་བྱ། **ཁ** སྒྲུབ་བྱེད། **ག** སྒྲུབ་རིམ།  **ང** སྒྲུབ་ཐབས།

༡༤༽བརྡ་ཁྱབ་ནི་རྒྱུན་སྤྱོད་རང་བཞིན་གྱི( )རྩོམ་ཡིག་ཅིག་ཡིན།

 **ཀ** བརྡ་འཕྲིན། **ཁ** གསལ་བཤད། **ག** འཁྲབ་གཞུང་།  **ང** གསར་འགྱུར།

༡༥༽«ཤིང་གི་བསྟན་བཅོས»ལས། ཀླད་ཆུང་རང་བཞིན་ངན་པ་ལ། །ཡོན་ཏན་ཡོད་ཀྱང་མི་ཐོགས། །ཞེས་པའི་དོན་དང་མཐུན་པའི་དཔེ་ནི( )ཡིན།

 **ཀ** མེ་ཏོག་སད་ཀྱིས་ཁྱེར་བ་ཡིས། །ཤིང་ལ་འབྲས་བུའི་རེ་བ་མེད། །

**ཁ** ཡལ་འདབ་མེད་པའི་ཤིང་སྐམ་དེར། །ཅོད་པན་བཏགས་ཀྱང་ག་ལ་མཛེས། །

**ག** རྩ་བ་རླན་དང་མ་བྲལ་ན། །རྩེ་མོར་ལོ་འབྲས་སྨིན་པར་འགྱུར། །

**ང** རྩ་བ་དུག་ཏུ་གནས་པ་ཡི། །མེ་ཏོག་མཛེས་ཀྱང་སུ་ལ་མཁོ། །

གཉིས། གཤམ་གྱི་སྟོང་ཆ་ཁ་སྐོང་དགོས། ༼སྐར་༡༠྾༡=༡༠༽

༡༦༽བརྗོད་འདོད་དོན་ཉིད་དཔེ་དེ་ཡི། །གཟུགས་སུ་བཀོད་པ ། །

༡༧༽མཇུག་མཐའི་སློབ་ཐུན་གཅིག་ཅེས་པའི་སློབ་ཚན་དེའི་རྩོམ་པ་པོ་ནི་ ཡིན་ཞིང་། དེར་རྩོམ་

སྟངས་ སྤྱད་ཡོད། དེའི་ནང་གཙོ་བོ་དུས་དང་རྣམ་པ་ཀུན་ཏུ་རང་མི་རིགས་ཀྱི་ སྦྱང་བརྩོན་

བྱེད་དགོས་པའི་སློབ་གསོ་གནང་ཡོད།

༡༨༽བོད་ཀྱི་པར་ཁང་གཙོ་བོ་ཆེ་བ་བཞི་ནི་ཞོལ་པར་ཁང་དང་། ཅོ་ནེ་པར་ཁང་། བཅས་ཡིན།

༡༩༽ནི་སྒྲའི་ནང་གསེས་སུ་དགར་བ་དང། ངེས་བཟུང་། ཚིག་རྒྱན་བཅས་ཡིན།

༢༠༽བོད་དུ་གྲགས་ཆེ་བའི་ལེགས་བཤད་བཞི་ནི་ས་སྐྱ་ལེགས་བཤད་དང་། ཆུ་ཤིང་

བསྟན་བཅོས། བཅས་ཡིན།

 གསུམ། གཤམ་གསལ་དྲི་བར་ལན་འདེབས་དགོས། ༼སྐར་༢྾༤=༨༽

༢༡༽སྔོན་གྱི་མཁས་པ་རྣམས་ལ་འགྲན་པ་དང་། འཕྱས་གདགས་པའི་མ་རྩ་ཡོད་སོང་བ་རེད་ཅེས་པའི་ནང་གི་རྟགས་འཁོད་པའི་མིང་གི་གོ་དོན་ཤོད་དང་། ༼སྐར་༡༽

༢༢༽བཻ་རོ་ཙ་ན་ནམ་མཁའ་དག་དང་མཉམ། །སྐ་ཅོག་རྣམ་གཉིས་ཉི་ཟླ་ཟུང་གཅིག་ལ། །ཞེས་པའི་ནང་གི་རྟགས་འཁོད་པའི་མིང་གི་དོན་ཤོད་དང་། ༼སྐར་༡༽

༢༣༽བོད་ཀྱི་སྐད་ཡིག་སྐོར་གླེང་བ་ཞེས་པའི་སློབ་ཚན་ནང་རྩོམ་པ་པོས་གསུངས་པའི་སྐད་ཡིག་སྔོན་ཐོན་གྱི་ཚད་གཞི་ནི་ཅི་འདྲ་ཞིག་ཡིན། ༼སྐར་༢༽

༢༤༽དགག་སྒྲའི་སྐབས་མ་ནི་བར་གྱི་གསལ་བྱེད་ལའང་ཞེས་པར་དཔེར་བརྗོད་དང་སྦྲགས་འགྲེལ་པ་བྱོས་དང་། ༼སྐར་༢༽

༢༥༽བསིལ་ལྡན་ར་བས་ཡོངས་སུ་སྐོར་བའི་བོད་གངས་ཅན་གྱི་ལྗོངས་ཞེས་སྙན་པའི་རོལ་མོ་ཕྱོགས་ཀྱི་བུ་མོའི་ཉན་བྱེད་ཀྱི་རྒྱན་དུ་འཆང་བ་འདིའི་སྣོད་བཅུད་ཀྱི་ཆགས་རིམ་མདོ་ཙམ་བཤད་པར་བྱའོ། ཞེས་པའི་ཚིག་དུམ་འདི་བསྡུས་འབྲི་བྱོས་དང་། ༼སྐར་༢༽

ཆ་ཤས་གཉིས་པ། ལྟ་ཀློག་དང་དབྱེ་ཞིབ་བྱ་རྒྱུ། ༼སྐར་༢༧༽

ལྟ་ཀློག་དབྱེ་ཞིབ་དང་པོ། ༼སྐར་༡༢༽

ཕན་དང་མི་ཕན་མི་སྤྱོད་༡ཅིང་། །བློ་དང་ཐོས་པ་མི་སྒྲུབ་པར། །

ལྟོ་གྲང་༢འབའ་ཞིག་དོན་གཉེར་བ། །སྤུ་མེད་པ་ཡི་ཕག་པ་ཡིན། །

༢༦༽གོང་གི་ལེགས་བཤད་དེ་གང་ལས་བཏུས། དེའི་རྩོམ་པ་པོ་སུ་ཡིན།༼སྐར་༢༽

༢༧༽གོང་གི་ཤོ་ལོ་ཀའི་ནང་རྟགས་འཁོད་པའི་དག་ཆ་ནོར་རྣམས་རིམ་བཞིན་བཅོས་དང་།༼སྐར་༢༽

༡ ༢

༢༨༽གོང་གི་ཚིགས་བཅད་དེའི་ཚེག་བར་ཆ་ཡ་སྡེབ་སྟངས་ཅི་འདྲ་ཡིན།༼སྐར་༡༽

༢༩༽གོང་གི་ཚིགས་བཅད་དེའི་དཔེ་ཅན་གང་ཡིན།༼སྐར་༡༽

༣༠༽གོང་གི་ཚིགས་བཅད་དེ་དཔེ་རྒྱན་གྱི་ནང་གསེས་གང་གི་དཔེ་ཡིན། རྒྱན་དེའི་མཚན་ཉིད་གང་ཡིན་ཕྲིས།༼སྐར་༢༽

༣༡༽གོང་གི་ཚིགས་བཅད་དེའི་བསྟན་དོན་མདོར་བསྡུས་ཤིག་ཕྲིས་དང་།༼སྐར་༣༽

ལྟ་ཀློག་དབྱེ་ཞིབ་གཉིས་པ། ༼སྐར་༡༥༽

ཉིན་ཞིག་ཡེ་ཤེས་མཁའ་འགྲོ་དཔལ་ལྡན་( ) ༡དེ་སྐུ་ངོ་མདའ་དཔོན་གྱི་གཟིམ་ཤག་ནས་ནང་ལ( )༢ཡོང་སྟེ་སྒོ་འགྲམ་དུ་སླེབས་མ་ཐག་ཏུ། དེ་གར་སྔ་ས་ནས( )༣བསྡད་པའི་བུ་མོ་བདེ་སྐྱིད་ཀྱིས་དངངས་འཚབ་ཆེན་པོས( )ཡོང་སྟེ། དཔལ་ལྡན་མགྱོགས་པོ་ཤོག་དང་། པ་ཕའི་ན་ཚ་སྡུག་ཏུ་ཕྱིན་འདུག་ཟེར་བས། དཔལ་ལྡན་གྱིས་བདེ་སྐྱིད་ཀྱི་རྣམ་ཀུན་དང་མི་འདྲ་བའི་རྣམ་འགྱུར་དང་བྱེད་སྟངས་འཚབ་འཚུབ་དེ་མཐོང་ནས་དངངས་སྐྲག་ལངས་ཏེ་རྣ་བ་ནས་འུང་འུང་གི་སྒྲ་སྒྲོག་ཅིང་། སྙིང་མགོ་རྟིང་ལོག་ནས་བརྒྱུགས་ཏེ་ནང་དུ་འཛུལ། པ་ཕར་ནད་གཡོག་བྱེད་བཞིན་ཡོད་པའི་ཨ་ཕོ་བཀྲ་ཤིས་ལའང་ཡང་ཟུར་དུ་འབུད་རྒྱག་ཅིག་བརྒྱབ་སྟེ་པ་ཕའི་འགྲམ་དུ་པུས་མོ་བཙུགས་ནས། པ་ཕ། པ་ཕ། ང་སླེབས་ཡོད་ཟེར།

༣༢༽གཤམ་གསལ་དག་ལས་འོས་འཚམ་གྱི་བྱ་ཚིག་བདམས་ནས་གོང་གསལ་དུམ་བུའི་སྟོང་ཆ་ཁག་རིམ་བཞིན་ཁ་སྐོང་བྱོས།༼སྐར་༤༽ ༼ རྒྱུག ཁྲིད བསྒུགས ལོག༽

༡ ( ) ༢ ( ) ༣ ( ) ༤ ( )

༣༣༽གོང་གསལ་དུམ་བུ་འདི་སློབ་ཚན་གང་ལས་དྲངས། དེའི་རྩོམ་པ་པོ་སུ་ཡིན།༼སྐར་༣༽

༣༤༽སྒྲུང་གཏམ་འདིའི་མི་སྣ་གཙོ་བོ་ནི་( ) ཡིན། ༼སྐར་༡༽

**ཀ** ཡེ་ཤེས་མཁའ་འགྲོ་དང་ཨ་ཕོ་བཀྲ་ཤིས། **ཁ**  སྐུ་ངོ་མདའ་དཔོན་དང་བུ་མོ་བདེ་སྐྱིད།

**ག** བུ་དཔལ་ལྡན་དང་ཕ་ཕུན་ཚོགས།

༣༥༽གཤམ་གསལ་རྟགས་འཁོད་པའི་ཕྲད་དག་སུམ་པའི་ནང་གསེས་གང་ཡིན་ངོས་འཛིན་བྱོས། ༼སྐར་༡྾༤=༤༽

ཡེ་ཤེས་མཁའ་འགྲོས་༡དཔལ་ལྡན་འཁྲིད་དེ་༢སྐུ་ངོ་མདའ་དཔོན་གྱི་༣གཟིམ་ཤག་ནས་༤ནང་ལ་ལོག

༡( ) ༢( ) ༣ ( ) ༤ ( )

༣༦༽གོང་གསལ་དུམ་བུའི་ནང་མི་སྣའི་རང་གཤིས་དེ་གཙོ་བོ་མི་སྣའི་ཞིབ་འབྲི་གང་ལ་བརྟེན་ནས་མཚོན་པར་བྱས་འདུག༼སྐར་༣༽

ཆ་ཤས་གསུམ་པ། ཕྱོགས་བསྡུས་རང་བཞིན་གྱི་ཤེས་བྱའི་དྲི་གཞི། ༼སྐར་༥༽

༣༧༽ ཆུང་ནས་ད་བར་ང་ཚོས་སྒྲུང་གཏམ་གྱི་རྩོམ་ཡིག་མང་པོ་ཞིག་བཀླགས་མྱོང་ཞིང་། སྒྲུང་གཏམ་དེ་དག་གིས་འཚོ་བའི་སློབ་དེབ་གཅིག་དང་འདྲ་བར། ང་ཚོར་ལམ་སྟོན་དང་འཇིག་རྟེན་ལ་ཤེས་རྟོགས་བྱེད་དུ་བཅུག་ཡོད་ལ། དེ་བས་སྒྲུང་གཏམ་ནང་གི་མི་སེམས་འགུལ་བའི་དོན་དག་དང་། ངོ་མཚར་བའི་བྱུང་རིམ། རང་གཤིས་འབུར་དུ་ཐོན་པའི་མི་སྣ་སོགས་ཀྱིས་ང་ཚོར་བརྗེད་པར་དཀའ་བའི་བག་ཆགས་ཟབ་མོ་ཞིག་བཞག་ཡོད།

དེས་ན། ཁྱེད་ཀྱིས་སྦྱངས་ཟིན་པའི་བསླབ་གཞིའི་ནང་འཁོད་པའི་སྒྲུང་གཏམ་ལས། རང་ལ་བག་ཆགས་ཟབ་ཤོས་ཐེབས་པའི་སྒྲུང་གཏམ་གང་རུང་ཞིག་ཕྱིར་དྲན་བྱས་ཏེ། སྒྲུང་གཏམ་གྱིས་རང་ཉིད་ལ་ཐེབས་པའི་ཤུགས་རྐྱེན་ནམ་བསམ་པའི་མྱོང་ཚོར་མདོར་བསྡུས་ཤིག་ཕྲིས་དང་།

ཆ་ཤས་བཞི་པ། རྩོམ་ཡིག ༼སྐར་༣༥༽

༣༨༽སྤྱི་ཁྱབ་ཧྲུའུ་ཅི་ཞིས་ཅིན་ཕིང་གིས་“ཏང་གི་ཚོགས་ཆེན་བཅུ་དགུའི་སྙན་སྒྲོན་ནང་གཞོན་ནུ་ཡར་རྒྱས་བྱུང་ན་རྒྱལ་ཁབ་དར་རྒྱས་ཡོང་། གཞོན་ནུར་སེམས་ཤུགས་ལྡན་ན་རྒྱལ་ཁབ་སྟོབས་དང་ལྡན། གཞོན་ནུར་ཕུགས་བསམ་དང་། འཇོན་ཐང་། འགན་སེམས་བཅས་ལྡན་པ་ཡིན་ན་རྒྱལ་ཁབ་ལ་མདུན་ལམ་དང་། མི་རིགས་ལ་རེ་བ་ཡོང་ཐུབ་”ཅེས་གསུངས་པ་ལྟར། གཞོན་ནུ་ནི་མེས་རྒྱལ་གྱི་སྲོག་རྩ་ལྟ་བུ་ཡིན་གཤིས། རང་ཅག་གཞོན་ནུ་ཚོས་ཆེ་ས་ནས་རྒྱལ་ཁབ་དང་མི་རིགས་ཀྱི་དར་རྒྱས་ཆེད་དང་། ཆུང་ས་ནས་རང་ཉིད་དང་། ཕ་མ་སྤུན་ཉེའི་རེ་བ་བསྒྲུབ་པའི་སླད་དུ་འབད་པ་ཇི་ལྟར་བྱ་རྩིས་ཡོད་པ་བརྗོད་གཞིར་བྱས་པའི་རྩོམ་ཡིག་ཅིག་ཕྲིས་དང་།

རྩོམ་འབྲིའི་རེ་འདུན།

ཀ༽གོང་གི་དཔྱད་གཞིའི་ནང་དོན་དང་མཐུན་པའི་ཁ་བྱང་སོ་སོས་གཏན་འཁེལ་བྱས་ཆོག་ལ། ཡང་ན་«ཕུགས་བསམ»དང་། «འགན་འཁྲི» «གཞོན་ནུ་ནི་རེ་བ་ཡིན་»སོགས་བྲིས་ཀྱང་ཆོག

ཁ༽མི་མིང་དང་། ས་མིང་བྲི་དགོས་ཚེ་མཚོན་རྟགས་xxའདིས་ཚབ་བྱེད་དགོས།

ག༽ཤོག་ངོས་ཁམས་གཙང་ཞིང་ཡིག་གཟུགས་ལེགས་པ། ཕྲད་དང་དག་ཆ་ནོར་འཁྲུལ་ཉུང་བ།

ང༽བརྗོད་བྱ་ཁ་གསལ་ཞིང་། རྗོད་བྱེད་ཚིག་སྦྱོར་སྙན་པ།

ཅ༽ཡིག་འབྲུ་༤༠༠ཡན་ལོན་དགོས།

ཆ༽ རྩོམ་ཡིག་ནང་དུ་དཔྱད་གཞིའི་ནང་དོན་ཇི་མ་ཇི་བཞིན་བཤུས་ན་འོས་འཚམ་གྱི་སྐར་འཐེན་རྒྱུ།